als_Latn dik_Latn sag_Latn
Data e zgjedhjeve nuk ndryshon, do të mbahet në 18 qershor. Si argument kreu i grupit parlamentar i PS, Gramoz Ruçi citoi Kushtetutën, ku është shkruar që zgjedhjet mbahen 1 herë në 4 vjet, përveç rasteve kur ka emergjencë kombëtare. Por ky i fundit nuk është rasti i Shqipërisë tha Ruçi.
Ruçi: Një herë në katër vjet bëhen zgjedhje, zgjedhjet shtyhen vetëm kur ka situatë të jashtëzakonshme. Në situatë të jashtëzakonshme Shqipëria nuk është. Pastaj paraqiten apo nuk paraqitenofertat nga palët apo subjektet elektorale ajo është e drejtë demokratike e tyre. Por këtu prevalon Kushtetuta, prevalon e drejta që ka sovrani për të ushtruar të drejtën e tij një herë në katër vjet sipas Kushtetutës dhe rregullave të demokracisë.
Nga Roskoveci i Fierit ku shpërndau dhe leje legalizimi, Ruçi bëri dhe një ftesë. Sovrani nuk do krizë apo destabilitet tha deputeti socialist, dhe duhet të ushtrojë te drejten e tij kushtetuese për të zgjedhur përmes votës.
Ruçi: Sovrani shqiptar, elektorati shqiptar, populli shqiptar nuk do krizë, e para. E dyta, populli shqiptar nuk do destabilitet. E treta, populli shqiptar do të ushtrojë të drejtën e tij kushtetuese që ja jep Kushtetuta, që data 18 nuk është data e palëve, nuk është datë e subjekteve politike, nuk është datë e pozitës, nuk është datë e opozitës. Secila palë, secili subjekt që paraqet ofertën, atë ditë gjykatës është vetëm populli. Ai vendos se kush do jetë mandej nga palët apo subjektet politike mazhorancë dhe kush do të jetë opozitë.
Deklaratat e Kreut të grupit të PS Gramoz Ruçi u bënë pas thirrjeve të vazhdueshme të opozitës nga çadra e protestës, për qeveri teknike dhe shtyrje të datës së votimit, në funksion të zgjedhjeve të lira dhe të ndershme.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn ind_Latn als_Latn